2011. aasta pretendentide turniir

2011. aasta male MM-võistluste tiitlipretendentide matšid (inglise keeles Candidates Matches 2011 of the World Chess Championship) oli 2011. aastal Kaasanis peetud male MM-võistluste pretendentide turniir. 

Pretendentide turniiri (matšid) võitis Iisraelit esindav 43-aastane suurmeister Boris Gelfand, kes sai õiguse kohtuda MM-tiitlimatšis valitseva maailmameistri Viswanathan Anandiga. 

2011. aasta pretendentide matšid peeti 3.–27. mail 2011 Kaasanis. Osavõtjaid oli kaheksa. Mängiti ajakontrolliga 120 minutit 40 käigule, seejärel 60 minutit järgmisele 20 käigule, mille järel anti 15 minutit mängu lõpuni ühes 30 sekundi lisandumisega iga käigu kohta. Veerand- ja poolfinaalmatšides mängiti neli ja finaalmatšis kuus partiid. Kui matši võitjat ei selgunud, siis mängiti täiendavalt lisapartiid (kiir- ja välkpartiid). 

Auhinnafond moodustas 420 000 eurot (finaali jõudnud maletajad said kumbki 90 000 eurot, poolfinaalmatši kaotanud maletajad said kumbki 60 000 ja veerandfinaalmatši kaotanud igaüks 30 000 eurot).

Osavõtjate kvalifitseerumine
 Osavõtja Vanus ELO-reiting¹ Koht reitingu-tabelis¹Кvalifitseerumine turniirile Veselin Topalov36  2805  2Viimase MM-tiitlimatši (2010) kaotaja Boris Gelfand43  2761  6 Viimase maailma karikaturniiri (2009) võitja Gata Kamsky37  2693  402009. aastal peetud MM-i tiitlipretendentide matši Kamsky–Topalov kaotaja Levon Aronjan29  2781  5 Viimase FIDE Grand Prix' sarja (2008–2010) kaks edukamat mängijat   Teymur Rəcəbov24  2733  16 Magnus Carlsen20  2810  1 Kaks kõrgema reitinguga maletajat 2010. aasta FIDE reitingutabelist. Novembris 2010 teatas Carlsen  oma loobumisest  Vladimir Kramnik36  2788  4 Şəhriyar Məmmədyarov26  2741  11 Turniiri korraldaja nominatsioon (mängija reitinguga vähemalt 2700)  A. Grištšuk27  2736  15Lülitati turniiri koosseisu Magnus Carlseni asemel. Tuli FIDE Grand Prix' sarjas (2008–2010) kolmandaks
¹) Reitingud on antud 2011. aasta jaanuari seisuga

Pretendentide matšide lõpptulemus

Vaata ka
2011. aasta MM-tiitlimatš

Välislingid
Rules & regulations for the Candidates Matches of the FIDE World Championship cycle 2009-2011. fide.com

Kategooria:Pretendentide turniirid ja matšid
Kategooria:Kaasan